La CUP aposta per la protecció de la platja Llarga i avançar en la seva renaturalització - Tottarragona.cat :: Diari digital independent d'informació i d'opinió de Tarragona\nLa formació explica que la platja Llarga es troba protegida normativament per la Llei de Costes, Llei 2/2013, de 29 de maig, de protecció i ús sostenible del litoral i exposen que aquesta Llei atorga als ajuntaments “la gestió de la platja en termes de gestió de la seva neteja, concessió i explotació de serveis de temporada”. En aquest sentit, la consellera Inés Solé recorda que l’Ajuntament de Tarragona va realitzar un estudi sota el títol “Diagnosi i redacció d’un pla de gestió, planificació i recuperació del sistema platja, accessos i entorns de la platja Llarga”, on es preveuen accions a curt, mig i llarg termini. Amb tot, la regidora Solé argumenta la necessitat que aquestes accions “s’implementin amb una calendarització clara per a la millora ambiental i paisatgística del nostre litoral”.\nLa CUP exposa que, malgrat s’han dut a terme algunes accions de caire puntual associades a la gestió i manteniment, “calen altres actuacions integrals per apostar cap a un sistema de gestió integral amb finalitat d’adaptació al canvi climàtic i amb línies de deconstrucció i recuperació de la seva continuïtat i naturalitat”. Per una banda, les cupaires aposten per un canvi progressiu en la planificació i la gestió del conjunt del sistema, amb la finalitat de “mantenir les condicions actuals a la platja i millorar els sistemes naturals força antropitzats”. En aquest sentit, les anticapitalistes proposen crear un Pla de Gestió i Recuperació de tot el litoral tarragoní i incloure tota la platja Llarga dins de l’Espai d’Interès Natural “per dotar-lo d’una figura jurídica de protecció que inclogui l’Anella Verda – Blava de Tarragona”.\nD’altra banda, la consellera Eva Miguel assenyala que, com ja apunta l’estudi realitzat per l’Ajuntament, el sector del Càmping les Palmeres “ha perdut tota la seva naturalitat en les darreres dècades, agreujada per l’efecte de la tempesta Gloria i per les actuacions de consolidació artificial”. És per aquest motiu que les cupaires proposen forçar el retrocés de les instal•lacions del càmping “per tal de recuperar al màxim la seva naturalitat i assolir la recuperació dels hàbitats dunars”, així com reforçar els sectors amb formes dunars efímeres i potencials “donant més naturalitat al paisatge litoral afavorint major naturalitat i resiliència a la zona”. A més, per la CUP aquesta seria una eina d’intervenció que ajudaria a la dignificació de l’activitat del càmping, “posant en valor el nostre litoral respectant la ciutat i el territori”.\nFinalment, la formació destaca que en el marc dels Objectius de Desenvolupament Sostenible establerts a l’Agenda 2030 de les Nacions Unides, “es fan més necessàries que mai accions encaminades a revertir un model artiﬁcialitzat i turistiﬁcat dels sistemes litorals per fer-los espais biodiversos” on l’activitat humana sigui compatible amb l’acció pel clima, el manteniment de la vida submarina i dels ecosistemes terrestres.


Moritz - Iniciació al tast de vins\nCom es fa un vi? Per què t’agrada? Què fa especial un bon vi? O com deien a l’anunci... A què fan olor els vins? Volem respondre totes aquestes preguntes i moltes més en un ambient informal i distès.\nPer això hem preparat una sessió d’iniciació al tast de vins al Moritz Bar à Vins. El nostre sommelier, Juanma Holgado, respondrà a tots els teus dubtes. Però no t’espantis, no volem que sigui teòric ni avorrit. Volem canviar la forma en que se’ns presenten els tasts de vi habituals i fer-ho desenfadat mentre gaudim d’escumosos, blancs, rosats i negres catalans.\nVine, troba respostes als teus dubtes i presumeix al proper sopar amb amics!\nPer a més informació i per fer la reserva, envieu un correu a confirmacions@moritz.com. Comença\n25/03/2015 a les 19:00 h. PREU -\nMoritz Bar à VinsRonda Sant Antoni, 39


Com a casa, res!: POLOS DE SÍNDRIA\nPOLOS DE SÍNDRIA\nPer refrescar-nos una mica avui, un dissabte de xafogor, i per a participar en el Memòries d'una cuinera d'aquests mes, dedicat als polos, que hi arribem ben justet...participem amb aquests polos molt fàcils de fer, polos de síndria, refrescants, bons, i molt sans, fruita 100% !\nI... una mica de xocolata que no hi falti...!\nUn quart de síndria (millor que no tingui llavors)\nXocolata blanca i negra\nTallem triangles de síndria, aproximadament d'un cm i mig. Traiem la pell, amb el ganivet fem un tallet per a poder introduir millor el pal, posem els pals i emboliquem amb film. Reservem al congelador fins a l'hora de menjar-los.\nDesfem al bany amaria una mica de xocolata negra i blanca, traiem els polos del congelador i els decorem amb les dues xocolates. La xocolata amb contacte amb la fredor de la fruita queda compacta de seguida.\nI ja podrem gaudir i refrescar-nos amb un polos molt sans!!\n* font: Canal Cocina\nEtiquetas: GELAT, MEMÒRIES D'UNA CUINERA, XOCOLATA\nMi querida amiga, solo con verlos ya me refresco, el toque de chocolate le va de perlas, me han encantado. Mil besicos tesoro\nUna bona manera de que tothom es menji la fruita sense protestar. I a sobre amb una mica de xocolata per llaminers.\nAvui he pujat al bloc una recepta teva, el gelat de café. Baníssim, repetiré.\nÚltimament estàs inspiradíssima amb el tema dolç...Són guapíssims!!\nQue bons i que refrescants, me encanten!\nBona idea! Han de ser boníssims.\nMuy buenos y sabrosos polos y muy sanos¡¡\nEspero que tambien tengas suerte el miercoles.\nJo l'any passat també vaig publicar uns polos de síndria però.... ni la meitat de ben presentats com els teus!!!! Amb xocolata i tot, quina delícia!!!!\nuns polos deliciosos, i amb la xocolata, molt més llaminers!\nUna bona opció per menjar síndria!!! queda molt xula. Gràcies Teresa per participar. petonets\nM'encanta la idea!! Te l'agafo!! Aquest cap de semana ho provo sii o si!! Petons\nUna idea molt bona i original.\nmes frescos i saludables imposible!!!\n▼ de juny 2014 (7)\nSALSA DE IOGURT I COGOMBRE - TZATZIKI\nPLÀTAN ESPECIAT I GELAT DE PLÀTAN\nGASPATXO DE CIRERES AMB GAMBA\nGELAT DE PRÉSSEC EN ALMÍVAR\nPA DE VIENA, Taller de pans i trenes amb Xavier B...\nBollitos de avena y yogur tiernos, deliciosos y saludables. Receta en freidora de aire


Noticies archivos - Pàgina 4 de 67 - Museu del Ter\nInici / Noticies (Page 4)\nSurt publicat el volum Osona: el patrimoni cultural\nOsona: el patrimoni cultural és el 5è volum de la col·lecció Osona debats que edita cada any la Fundació Antiga Caixa Manlleu i que recull el conjunt de les ponències que tenen lloc en el marc de la jornada. La jornada Osona debats: el patrimoni cultural va tenir lloc el novembre de 2018 i va estar coordinada per Carles García, director del Museu del Ter de Manlleu. En aquest 5è volum s’inclouen els textos de la seva xerrada per títol “Masies i fàbriques. Una reflexió sobre patrimoni i\nCultura Viva 2019. VIII Jornada de presentació de la Recerca Etnològica a la Catalunya Central 2019\nFeu clic aquí per veure els resums de les ponències presentades. La jornada es farà el 30 de novembre al Museu de l’Esquerda de Roda de Ter i s’hi presentaran recerques etnològiques realitzades a les comarques d’Osona, Bages i el Ripollès. La jornada “La recerca etnològica a la Catalunya Central” forma part del programa Cultura Viva, que és una iniciativa de l’Observatori del Patrimoni Etnològic i Immaterial i té com a objectiu comunicar els resultats de les recerques científiques sobre temes etnològics que es fan a Catalunya. Cultura Viva\nIII Jornades de Memòria Democràtica d’Osona: ” 80 anys de la fi de la Guerra Civil i els camins de l’exili”\nPROGRAMA D’ACTIVITATS: Dimecres, 20 de novembre de 2019. Museu de la Torneria de Torelló 10.15h Benvinguda i presentació 10.30h “Guerra i exili a Torelló”, conferència a càrrec de Gerard Verdaguer (Museu de la Torneria) 11.15h Presentació de l’audiovisual “Estruendo” produïts per Cosidor Digital 2.0, recull de testimonis sobre els bombardeigs de Torelló, a càrrec de Santi Molera, historiador 12.00h Pausa – cafè 12.15h “La fi de la història de la Guerra Civil a Osona”, conferència a càrrec de Josep Casanovas (UVic-UCC) 13.00h Espai dels joves investigadors. Presentació de treballs de recerca de batxillerat 14.00h Visita\nLa mostra s’inaugurarà el proper divendres a les 19.30 h a la Biblioteca Municipal de Manlleu BBVA Del 15 de novembre al 14 de desembre de 2019, la Biblioteca Municipal de Manlleu BBVA acollirà una exposició coorganitzada amb el Museu del Ter sobre la presència activa de col·lectius socials esperantistes a la ciutat des de fa més d’un segle. De fet, a mitjan agost de 1919, Manlleu va ser seu del 8è Congrés Nacional d’aquesta llengua creada per Ludwik Lejzer Zamenhof el 1887. La mostra, centrada en aquesta\nUn any més el Museu del Ter se suma a la Festa del Porc i la Cervesa i ha organitzat tot un seguit d'activitats gratuïtes. Aquestes són les activitats programades: Dissabte 5 d’octubre De 10 a 14h. Jornada de portes obertes al Museu del Ter El Museu del Ter proposa un recorregut vivencial per la història industrial del nostre territori. Al Museu els visitants podran veure antiga maquinària del tèxtil, maquetes, audiovisuals i altres recursos que fan de la visita una experiència propera. 12h. Visita guiada “Descobreix Manlleu” La història de la\nAnterior 1 … 3 4 5 … 67 Següent


Holiday home in Via Maranola San RoccoFormia Formia Itàlia - Ofertes d'hotels amb els MILLORS DESCOMPTES EN LÍNIA\nSi el que està buscant és per un hotel ben situat a Formia, no busqui més enllà de Holiday home in Via Maranola San RoccoFormia. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Holiday home in Via Maranola San RoccoFormia asseguren una estada plaentera als seus clients. Mentres estan allotjats en aquestes meravelloses instal.lacions, els clients poden gaudir de aparcament de cotxes, instal.lacions de barbacoa.\nL'ambient de Holiday home in Via Maranola San RoccoFormia es reflexa en cada habitació. balcó/terrassa, rentadora són només algunes de les comoditats a la vostra disposició. L'hotel ofereix una excelent varietat d'instal.lacions d'oci, incloent jardí. Sigui quina sigui la seva raó per visitar Formia, el Holiday home in Via Maranola San RoccoFormia és el lloc perfecte per una estimulant i emocionant escapada.


En el cas dels adults interessats en aprendre a tocar un instrument, és habitual que abans hagin tingut algun contacte amb la música. Alguns cantaven en un cor, altres han rebut classes a la seva infància. D’altres troben a l’edat adulta el temps i el moment d’aprendre per primera vegada a fer música, a fer real aquell desig que sempre havien tingut. A la nostra escola, presentem l’aprenetatge d’una forma atractiva pel fet de ser un hobby i una il·lusió.\nAmb l’edat, certes capacitats van disminuint, com l’agilitat dels dits i la lateralitat. Per a un adult, executar amb la mà dreta un moviment i amb l’esquerra un altre, tal com ho requereixen molts instruments, resulta bastant més ardu que per a un nen.\nEn canvi, l’adult sol portar anys escoltant música i probablement hagi assistit a molts concerts, amb el que haurà desenvolupat una certa sensibilitat musical molt per sobre de la dels nens i joves.\nL’alumne adult busca que allò que toca soni bé, que sigui sensible i expressiu. Passar una bona estona i gaudir del moment. En qualsevol cas, per ensenyar a un adult s’utilitzen els mateixos mètodes que amb els nens.\nTambé es pot participar a l’orquestra, o tocar en un grup instrumental (combos). Els nostre alumnes han arribat a tenir el seu grup musical a l’escola, independenment de l’instrument que toquin. Es genera un ambient de germanor i hi ha molt “bon rotllo”. S’ho passen d’allò més bé!\nSi no es té clar quin instrument triar, a continuació us oferim unes pautes per ajudar-vos a decidir:\nPermet un gran repertori amb un nivell relativament baix ja que de seguida es generen petits avenços.\nAl igual que la viola i el violoncel, el violí no té referències i resulta complicat afinar cada nota. S’ha de tenir bona oïda però amb motivació i feina tot es supera. Es recomana per a persones tranquiles que volen gaudir d’un so que mereix ser escoltat. Tothom pot tocar el violí amb una pràctica regular a casa.\nCom el violí, no té referències i resulta complicat afinar cada nota. S’ha de tenir bona oïda. Per una altra banda, tocar el violoncel és molt gratificant perque a diferència del violí, la vibració entra al teu cos pel pit i el sents més proper.\nÉs un instrument molt popular i agrada molt. Pel seu caràcter social agrada molt per tocar en grup.\nEn el cas dels principiants, s’hauria de començar amb la guitarra clàssica enlloc de l’acústica o l’elèctrica, perque les cordes de la guitarra clàssica són de nylon i al apretar-les contra els trasts no fan tan mal als dits dels guitarristes novells. Més endavant, si es vol una sonoritat diferent es pot canviar a la guitarra acústica o elèctrica, que tenen cordes metàl·liques i el so és més fort.\nÉs un instrument amb 4 cordes més orientat a l’acompanyament. És un instrument versátil i divertit que es pot tocar en grup i amb diferents estils des de pop fins a rock i blues.Té molt d’èxit!\nNo resulta difícil llegir les notes pel flautista, ja que només s’ha de llegir una línia de pentagrama. La dificultat radica en aconseguir un bon so. Tot i que té un so molt bonic que enganxa al seu aprenentatge. Se li treu molt de profit tan individualment com en grup.\nÉs un dels més apreciats, tan si volen tocar individualment con a un grup instrumental (combo). Aquest instrument permet la interpretació tant de peces clàssiques com modernes.\nÉs un bon instrument per aprendre a improvitzar, desenvolupant una oïda. Com tots els instruments de vent, treballa amb una sola veu, un sol pentagrama, d’aquesta manera el seu aprenentatge resulta més senzill.\nÉs un instrument socialment reconegut a colles, cobles, xarangues i festes. És un dels instruments més triats pels adults.\nDirigit tant a alumnes amateurs com professionals, els hi oferim classes personalitzades. Eines i exercicis per conèixer i dominar l’instrument de la veu: el més delicat de tots, però amb un ventall immens de colors.\nUtilitzant mètodes com CVT (Tècnica Vocal Completa), Estill Voice Craft per a la millora de la tècnica vocal i el lax vox per la reeducació de la veu, ens endinsarem en les cançons que més t’agradin.


El diari de Tavernes: El panell de la Plaça complix 2 anys entre nosaltres i encara no sabem per què va vindre al poble\nAnònim 31 de gener de 2014 a les 18:12\nPregunteuliu al pressident de la Mancomunitat de La Safor, el senyor Enguix del PP .\nKarl Marx 2 de febrer de 2014 a les 1:37\nQue li ho pregunten els representants vallers a eixa Mancomunitat quan vagen a les reunions.\nAnònim 2 de febrer de 2014 a les 17:12\nKarl Marx, jo crec que els representants de tavernes tenen coses millors a fer per això no van mai a les reunions... Ara cobrarles si , aixo faltava.\nAnònim 31 de gener de 2014 a les 19:58\nUn bon example de com gestiona el senyor Juan i lo poc que li importa el turisme.\nAnònim 1 de febrer de 2014 a les 13:11\nEstem en modo ahorro es veu que hi hava un Buit i enves de posar un macetero van posar aquest panell... Jo que em pensava que promocionaria algo de Tavernes... vorem si algun dia ho posen i averiguarem el que es.\nAnònim 2 de febrer de 2014 a les 11:49\nDos anys i encara hi ha que preguntar a un de fora perquè no funciona?\nNo hi ha ningú en l'ajuntament capaç de posar-ho en marxa o de decidir llevar-ho?\nAnònim 2 de febrer de 2014 a les 17:11\nL'altre dia vaig passar jo i em vaig preguntar el mateix... Que es aixo que esta ací? Continue hui x hui sense saber-ho.\ndamian 3 de febrer de 2014 a les 19:34\nBueno como nadie sabe para que sirve yo creo que deberiamos hacer una votacion los vecinos de Tavernes y elegir que podriamos hacer con ese cachivache que hay puesto a lo mejor surge una buena idea yo propongo una PONER UN PLANO DE TAVERNES CON UN PUNTO ROJO " UD ESTA AQUI" haber mas ideas que igual sale alguna buena


El Govern aprova l'ampliació del parc de la Serralada Litoral en 2.700 ha\nEspai TReS va donar suport durant el procés d'informació pública de la proposta d'ampliació\nEl Govern de la Generalitat va aprovar el passat 9 d'abril l'ampliació en un 57% de la superfívie del Parc de la Serralada Litoral, que s'inclou dins l'espai del Pla d'espais d'interès natural (PEIN) de la Conreria-Sant Mateu-Céllecs. Amb aquesta ampliació, el Govern afegeix 2.700 hectàrees noves a les 4.700 actuals, de manera que la superfície protegida resultant és de 7.400 ha repartides entre les comarques del Vallès Oriental i del Maresme. L'ampliació incorpora sectors d'alt valor natural, ecològic i social, i respon a la demanda del territori.\nLa delimitació aprovada l’any 1992 correspon a les parts més altes del conjunt orogràfic format per la Conreria, la serra de Sant Mateu i el massís de Céllecs. La seva forma estreta i allargassada generava nombrosos problemes de gestió, no garantia una protecció adequada i comportava una elevada vulnerabilitat davant de pressions externes. L’acord aprovat a principi d'abril dóna resposta a aquests aspectes, millora la viabilitat ecològica de l’espai i li confereix coherència respecte al planejament urbanístic de cada municipi així com el Pla Territorial metropolità de Barcelona. L’aprovació ha estat possible gràcies al treball realitzat durant anys de forma conjunta amb els ajuntaments implicats, el Consorci i la Diputació de Barcelona.\nEl Parc de la Serralada Litoral inclou els municipis d’Alella, Argentona, Cabrera de Mar, Cabrils, Martorelles, Montornès del Vallès, Òrrius, Premià de Dalt, la Roca del Vallès, Santa Maria de Martorelles, Teià, Vallromanes, Vilanova del Vallès i Vilassar de Dalt.\nEspai TReS va participar donant suport durant el procés d'informació de la proposta de Decret d'ampliació del PEIN.


Webb (Iowa) - Viquipèdia, l'enciclopèdia lliure\n42° 56′ 53″ N, 95° 00′ 44″ O / 42.948055555556°N,95.012222222222°O / 42.948055555556; -95.012222222222\nWebb és una població dels Estats Units a l'estat d'Iowa. Segons el cens del 2000 tenia una població de 165 habitants.\nSegons el cens del 2000, Webb tenia 165 habitants, 73 habitatges, i 44 famílies. La densitat de població era de 127,4 habitants per km².\nDels 73 habitatges en un 26% hi vivien nens de menys de 18 anys, en un 50,7% hi vivien parelles casades, en un 4,1% dones solteres, i en un 38,4% no eren unitats familiars. En el 34,2% dels habitatges hi vivien persones soles el 20,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,84.\nPer edats la població es repartia de la següent manera: un 25,5% tenia menys de 18 anys, un 4,2% entre 18 i 24, un 24,2% entre 25 i 44, un 23,6% de 45 a 60 i un 22,4% 65 anys o més.\nLa renda mediana per habitatge era de 27.500 $ i la renda mediana per família de 31.500 $. Els homes tenien una renda mediana de 30.000 $ mentre que les dones 21.528 $. La renda per capita de la població era de 13.087 $. Entorn del 10,4% de les famílies i el 9,8% de la població estaven per davall del llindar de pobresa.\nGillett Grove (8 km)\nGreenville (13 km)\nMarathon (10 km)\nRossie (16 km)\nSioux Rapids (13 km)\nObtingut de «https://ca.wikipedia.org/w/index.php?title=Webb_(Iowa)&oldid=19030459»


Partit decisiu per allunyar-nos una mica més del descens – elgarrotxi.cat\nPartit decisiu per allunyar-nos una mica més del descens\n31 de Gener de 2014 Redacció General 0\nAquest diumenge l’Olot visita l’Ontinyent a El Clariano, diumenge a les 17:00. Partit clau davant un rival directe. Una victòria, a més de ser una injecció doble de moral, serviria per separar-se una mica més de les zones del descens. Arnau Sala té tots els jugadors disponibles, incloïnt Pere Pons i Kilian Grant, però amb la baixa de Xavi Ferrón que jugarà a la UE Figueres fins a final de temporada.\nCarlos va marcar a la primera volta / Martí Albesa\nDemà l’Olot viatja a la província de València per enfrontar-se a un rival directe com és l’Ontinyent, dinovè amb 19 punts, 5 menys que la UE Olot que és a 4 posicions per sobre. Els jugadors de la UEO ara entrenats per Arnau Sala ja saben el que és guanyar a l’Ontinyent, ho van fer a la primera volta a l’Estadi Municipal per 3 a 1 amb 2 gols de Coro i un altre de Carlos.\nTot i així, el rival d’aquest cap de setmana s’assemblarà poc al que va venir a La Garrotxa, ja que aquest mercat hivernal, l’Ontinyent ha tingut 6 altes i 9 baixes, això fa que de moment la primera plantilla es quedi amb 17 jugadors i s’hagi de nodrir dels juvenils. El golejador de l’equip David Verdú, amb 6 dianes, segueix a l’equip entrenat per Nino Lema. Un conjunt molt físic amb jugadors corpulents i d’alçada, però que fins ara els seus principals problemes han estat en defensa. L’Ontinyent és l’equip més golejat (41gc) de la categoria.\nL’Olot visita el Clariano, un camp típic valencià, gespa artificial vella de grans dimensions i un Ontinyent que tot i ocupar la penúltima posició de la taula les últimes jornades ha donat la cara i ha aconseguit una victòria, dos empats en 5 partits, un balanç semblant al de l’Olot.\nDiumenge a les 17:00h a El Clariano podrem veure aquest duel entre dos rivals directes, que lluiten per salvar la categoria.\nEls diputats del grup parlamentari de CDC al Congrés es reuneix a la Garrotxa per definir les línies de treball per aquest 2014\nVídeo: Xavi Ferrón cedit al Figueres fins a final de temporada


Calonge, en personal / Exposicions / Visita'ns / Inici - Biblioteca de Catalunya\nEts a: Inici / Visita'ns / Exposicions / Calonge, en personal\nData inici: 18/11/2019 Data final: 17/12/2019\nHorari: De dilluns a divendres de 9 h a 20 h - Dissabtes de 9 h a 14 h\nComissariat: Roser Pintó i Blanca Reyes, Unitat Gràfica\nAmb la col·laboració d'Antoni Guiral\nAntoni Calonge Fontcuberta (Caldes de Montbui, 1956 - Barcelona, 1988) fou un dibuixant i pintor que va començar a publicar a partir de 1973 en premsa i revistes com Bésame mucho o Don balón; paral·lelament es guanyava la vida fent caricatures en una paradeta de la Rambla i venent paisatges d’arquitectures inanimades que signava amb el pseudònim “Paradox”. De 1980 a 1988, però, es va dedicar principalment a dibuixar per a El Víbora, revista de còmic underground, que justament enguany compleix 40 anys de la publicació del primer número. El Víbora congregava al seu voltant el moviment contracultural a Barcelona en els inicis de la democràcia; Calonge hi va participar amb una sèrie de protagonistes marginals i subversius que van marcar una època. La primera historieta que va publicar-hi va ser a l’especial Toda la verdad sobre el golpe, de 1981, i la darrera, pòstumament, va ser Vía Barcelona 93, en el número 109, de febrer de 1989.\nHi ha molt poca informació bibliogràfica sobre Calonge; de fet, el 1983 Ediciones La Cúpula va publicar un àlbum amb dibuixos inèdits seus, però sense cap estudi preliminar o text introductori. Només se’n va difondre una semblança necrològica en el número 108 de El Víbora. Aquesta manca de referents biogràfics, unida a la qualitat de la seva obra, l’originalitat dels seus personatges i la seva mort tràgica i prematura, han fet de Calonge un autor de culte, l’obra del qual és buscada pels col·leccionistes, que creien, fins fa poc, que no existien originals, perquè el propi autor els havia destruïts. Tanmateix, el 2015 el Museu Thermàlia de Caldes de Montbui va mostrar al públic els dibuixos recuperats per la seva germana en un altell de l’habitatge familiar.\nÉs una sort, per tant, que aquest fons s’hagi recobrat i que una bona part del qual sigui a la Biblioteca de Catalunya; en total són més d’un centenar de dibuixos originals en gran format, majoritàriament acabats i en general acolorits, el 60% dels quals són per a El Víbora.\nHem volgut mostrar l’obra d’un autor tan particular declinant el pronom personal; cada àmbit de l’exposició correspon a un pronom personal tònic, que ens serveix per veure com es percebia a si mateix i com era la seva relació amb els altres.


Presentació de la 10ena edició de la cursa del Dia Olímpic, aquest any a Manresa | Atletisme Català\nInici General Presentació de la 10ena edició de la cursa del Dia Olímpic, aquest...\nPresentació de la 10ena edició de la cursa del Dia Olímpic, aquest any a Manresa\nEl dia 20 de juny de 2004 es celebrarà la 10a edició de la Cursa Catalana del Dia Olímpic, prova urbana que es disputa als carrers de Manresa. La prova lorganitzen conjuntament lAjuntament de Manresa, el Comitè Olímpic de Catalunya, el Club Atlètic de Manresa i el Gimnàs GIMBE. Cursa certificada de 10 Km., inscripció gratuïta i cursa curta de 3 Km. Cronometratge ChampionChip i vàlida pel ranking català de 10 Km. en ruta. En aquest cursa es rendirà un homenatge a un històric corredor manresà que ja va portar el dorsal 1 la darrera Marató de Barcelona, en Josep Perramon. | La prova es disputarà sobre un recorregut de 10 km, homologat, totalment urbans i sobre superfície dasfalt. La sortida i arribada estaran situades en el passeig de Pere III. La sortida a la zona de la Ben Plantada i larribada davant de lesglésia de Crist Rei. També es disputarà una cursa de promoció amb una distància de 3 km. Les inscripcions seran GRATUÏTES. La inscripció a la cursa es podrà formalitzar: § Per internet a: www.ajmanresa.org § Per telèfon al: 010 de Manresa. § Per telèfon al: 93 878 23 01 per trucades des de fora de Manresa. Caldrà fer-hi constar: § Cursa a la qual sinscriu § Cognoms i Nom § Any de naixement § Club / Entitat / Centre Escolar Data límit dinscripció el 16 de juny. Es lliuraran trofeus a les 3 primeres persones classificades de cada categoria. § Premi especial del COC a les categories absolutes masculina i femenina de la cursa de 10 km. § Guardó de la Flama Olímpica a lentitat amb més participació. § Premi a lEsperit Olímpic, en reconeixement a la seva dilatada carrera esportiva, al Sr. Josep Perramon i Puig. § A tots els participants sels hi lliurarà un obsequi de participació. 10:30 hores: Sortida de la Cursa de 10 km. 10:35 hores: Sortida de la Cursa de 3 km. 12:00 hores: Lliurament de premis i fi de festa (Classe de Hip-Hop).


«Orgullós i feliç» de ser el primer gironí que marca amb el Girona a Primera Divisió - Diari de Girona\n«Orgullós i feliç» de ser el primer gironí que marca amb el Girona a Primera Divisió\nÀlex Granell reconeix haver-se tret «un pes de sobre» després d'estrenar-se com a golejador\nmarc brugués girona 03.04.2018 | 07:03\nÀlex Granell havia promès a uns nens que li havien fet una pancarta que els donaria la samarreta del partit. Els joves aficionats, però, es van quedar sense premi. «Ja els he dit que avui (per ahir) no podia ser. Aquesta me la quedo com a record del meu primer gol a Primera Divisió», deia el migcampista gironí, content com un gíngol per haver-se estrenat com a golejador malgrat el «regust amarg» de l'empat. Ja l'havia buscat a la primera part amb un xut ras i col·locat que havia sortit desviat. De fet, reconeix que feia dies, setmanes i mesos que el buscava per, finalment, ahir «treure's un pes de sobre». «Duia unes quante setmanes una mica ofuscat amb aquest tema. Acostumo a fer 3-4 gols cada temporada i semblava que m'estava costant», deia un Granell que explicava que ara té «tota la il·lusió del món perquè no sigui l'últim». En aquest sentit, el gironí confessava que la diana d'ahir és «un moment molt important per a mi i la meva carrera i que mai s'hauria imaginat marcar un gol a Primera Divisió».\nGranell va recollir una pilota al vèrtex esquerre de l'àrea gran, va fer uns passos per esquivar la pressió de Campaña i va deixar anar la seva cama esquerra. «Quan ha sortit ja he vist que anava bé però fins que no ha tocat la xarxa no m'he tret el pes de sobre», detallava l'exjugador del Cadis o el Llagostera, entre altres. L'alegria va envair Granell al mig del camp. Pere Pons va córrer a abraçar-lo mentre el cap li anava a mil per hora pensant i recordant tota aquella gent a qui volia dedicar el gol. També a un nen malalt que entre setmana havia visitat la plantilla i a qui els jugadors van prometre que li dedicarien els gols contra el Llevant. «Va per aquest infant. També per als meus pares, la meva família, que hi era quasi tota amb tots els meus nebots i la meva xicota. Era un molt bon dia per estrenar-me».\nSi Stuani va entrar a la història per ser l'autor del primer gol del Girona a Primera, Granell ho va fer ahir com el primer gironí que ho fa. «És una dada que m'omple d'orgull i em fa molt feliç. Ser gironí i jugar al Girona em representa molt i m'ho prenc amb molta responsabilitat. He decidit quedar-me més anys per l'estima que tinc al club i a la ciutat», deia.


Rocío Carrasco, greument afectada, toca fons\nLa filla de la difunta Rocío Jurado passa per un dels seus pitjors moments\ndissabte, 14 de desembre 2019 - 15:45h\nRocío Carrasco pels carrers de Madrid | València Diari\nRocío Carrasco està més enfonsada que mai, travessant el que podria seu el seu pitjor moment personal. A causa de la participació del seu exmarit Antonio David Flores en ‘GH VIP’ i les aparicions públiques de la seua filla en Telecinco per a defensar-lo, el tema del sonat distanciament entre mare i filla i les causes que l'haurien provocat tornava a estar d'actualitat.\nLa filla de la difunta Rocío Jurado ha vist en este temps com tornava a estar en l’ull de l’huracà i la seua imatge eixia encara més minvada i més després de comprovar que no comptava amb cap suport televisiu que la defensara. Amb tot açò i en vore la tempesta mediàtica que tenia al voltant, Rocío Carrasco ha decidit tancar-se en casa i no eixir, aferrada al suport del seu marit Fidel Albiac.\nFidel Albiac, culpable de tot segons Antonio David\nFidel Albiac s’ha convertit en el seu únic suport i amb ell s’ha tancat en sa casa, a on no se l'ha vist eixir i més després de l’última entrevista d’Antonio David en el ‘Sábado Deluxe’. Esta ha acabat per dinamitar encara més la imatge pública de Rocío Carrasco i provocant que siga de nou qüestionada com a mare, ja que Antonio David va assenyalar com a principal culpable de la no relació de Rocío Carrasco amb els seus fills a Fidel Albiac. En les seues declaracions ha deixat en molt mal lloc al matrimoni i ha recalcat el poder i la influència que exercix Fidel Albiac en esta relació.\nRocío Carrasco fa set anys que no manté relació amb la seua filla | València Diari\nA demés, fonts properes a la parella han revelat que el matrimoni està travessant una profunda crisi i tot junt està afectant a Rocío Carrasco, que hauria decidit cancel·lar tots els seus compromisos professionals i desaparéixer tancant-se en sa casa. A això se li ha de sumar les derrotes judicials que ha patit contra el seu exmarit Antonio David recentment i l'ombra de l’especulació que sempre ronda sobre els motius reals del distanciament que des de fa 7 anys manté amb la seua filla.\nLa possible sorpresa de Rocío Carrasco en la seua tornada a la televisió\nRocío Carrasco, motiu d'una gran baralla dins de 'Gran Hermano VIP'\n"Tamara Falcó trenca el silenci i parla sobre Jordi Cruz" "Hugo Castejón se salta les normes de 'Gran Hermano VIP' i Adara explota"


«Benvinguts a la família» debuta amb un 25,8% de share\nLa nova comèdia de TV3 va reunir 777.000 espectadors aquest dilluns a la nit\nUn fotograma de «Benvinguts a la família». CCMA\nREDACCIÓ | MANRESA TV3 va ser líder d'audiència aquest dilluns amb una quota del 15,7%. L'espai més vist del dia va ser el primer capítol de "Benvinguts a la família", que va ser la millor estrena d'una sèrie de TV3 dels últims deu anys. La nova sèrie de TV3, protagonitzada per Melani Olivares i Yolanda Ramos, entre altres, va tenir una audiència de 777.000 espectadors i una quota del 25,8%.\nA més de "Benvinguts a la família", TV3 va situar tres espais més al capdavant del rànquing dels programes més vistos del dia. En segon lloc es va situar el "Telenotícies vespre", que va ser seguit per 708.000 espectadors i va obtenir una quota del 25,0%. El va seguir "Està passant", amb una audiència de 428.000 espectadors i una quota del 18,3%. En quarta posició es va situar el "Telenotícies migdia", que va tenir una audiència de 407.000 espectadors i una quota del 21,7%.


Noemí Morral - Pàgina 80 de 105 - Poesia\n(50) Petits regals cada matí\non\t 27 Abril, 2017\t in\tDibuix Finestra Poesia\nAquests primers dies de gener dubto de si l’allau d’inspiració continuarà o no, però la resposta no triga a arribar; surto a la platja cada matí amb el primer cant del minaret, i torno sempre a casa amb un poema, sempre. “… crec que me’ls porta l’energia dels primers rajos de sol sobre el mar”. Gràcies per les paraules que cada matí em regales embolicades…\n(49) Torna la calma al Marroc\non\t 25 Abril, 2017\t in\tDibuix Finestra Poesia\nToca recuperar l’olor i el gust de la calma marroquina després de les emocions de les darreres setmanes. El mar avui és com un immens mirall que projecta lluny tots els neguits. Les barques es preparen per sortir del port. Els espera un bon dia de pesca. El meu també ho serà. Després de dies de tempesta, oloro calma que espanta neguits. – Així, doncs,…\n(48) D’Essaouira a Lanzarote\non\t 20 Abril, 2017\t in\tFinestra Poesia\nEn Roger, la Mercè i en Jofre han fet les campanades a Senet, i se’n van a Lanzarote a passar la resta de les vacances.“Serem molt a prop”, em diuen. “I tant, quasi ens podrem saludar de lluny!”…. “Envía’ns un poema en una ampolla”. El seu desig es compleix. Un poema en una ampolla perquè creui l’oceà a cavall de les onades, i quan l’obriu…


Els colons imposen Espanya; el poble imposa Catalunya\nNo. No són els cognoms ni el color de la pell ni tan sols l’origen. Els colons es defineixen ells mateixos amb el seu comportament que reprodueix d’una manera natural la ideologia imposada per la metròpoli, a diferència dels col·laboradors que per tan o més recalcitrants que siguin, la seva posició és una traïció conscient a la seva pròpia naturalesa. No és el mateix un Albert Boadella, per entendre’ns, que un José Montilla. Podríem arribar a convenir que el primer és un tipus més execrable, fins més espanyolista, que no el segon, però no per això en Montilla s’ha de considerar més o menys proper a Catalunya. Tots dos són enemics de Catalunya. Tots dos procuren la destrucció de Catalunya amb la imposició d’Espanya. Difereixen en la manera, però tots dos defensen la seva manera particular per a ser més eficaços. No pas per a afavorir Catalunya.\nTan és així que a mesura que la destrucció de Catalunya avança, ho fa també la ideologia dels colons, que des del seu punt de vista podríem dir que s’‘enriqueix’, es diversifica. La societat imposada per l’estat de manera artificial, amb violència i sang i un règim militar de segles, incloent però ultrapassant el feixista, comença a funcionar autònomament. Hom va aconseguint la reproducció d’una nova societat: una societat castellana. Filla de la violència i la brutalitat, filla de la destrucció, a mesura que s’imposa crea més i noves opcions, més i noves possibilitats: dretes, esquerres, centre, i ja no tan sols política, sinó ja literatura, moviments pretesament ‘culturals’ (que passen per sobre el calabre català), oci... en definitiva, tot un món sempre dins del projecte mare, de la pàtria mare: sigui Espanya, sigui França.\nÉs així com cal entendre la multiplicitat de cares que pren l’espanyolisme a casa nostra. Despús-ahir prohibien i perseguien la senyera, ahir ja l’onejaven mentre bescantaven l’estelada i avui fins hi branden l’estelada. El que podria semblar una victòria catalana, escatides les posicions, no ho sembla pas gota: la coincidència en el marc mental espanyol i en la castellanització de Catalunya és un projecte sòlid i que avança invariablement. Un sectors espanyolistes defensen la prohibició del català i de desestructurar Catalunya per la via dels decret-lleis. Uns altres defensen l’extermini suau de Catalunya mitjançant allò que n’han dit ‘immersió’ a les escoles i un acompanyament burocràtic en la gestió de l’ensorrament econòmic de Catalunya. Però els uns i els altres reforcen els interessos de l’estat espanyol.\nS’ha d’entendre i assumir que l’existència de la castellanitat a Catalunya és una agressió a Catalunya, almenys tant com ho pugui ser allò que l’ha engendrat i l’engenda encara: la violència i la imposició, l’amenaça de l’estat espanyol, al qual doncs passa a formar part essencial aquesta castellanitat. Camps de concentració, camps d’extermini, guerra, presons i repressió són els pares, tan joves encara, de la castellanitat a Catalunya. La força que de totes aquestes tragèdies ha aconseguit Espanya, la por que han infundat entre els catalans, és prou com per intentar justificar de mil maneres la continuació del projecte espanyol.\nÉs així com es pot arribar a reivindicar que es parli castellà al parlament de Barcelona des de posicions pretesament independentistes, o com es va deixant castellanitzar qualsevol altre àmbit, com sense anar més lluny tantes organitzacions polítiques. Així CDC, ERC, Compromís, etc. acostumen a fer les declaracions en castellà després d’haver-les escenificat en català (cosa amagada per TV3 al gros de la població), tota una CUP fa actes en castellà (cosa més lògica entre aquesta organització, en la qual hi ha més colons que en les altres, i la qual per vergonya seva ha reproduït sempre una mentalitat més espanyola, amb constants referències al món hispanòfon, que no per exemple CiU, etc.), i encara hi ha fins i tot el satèl·lit llançat per ERC, batejat com a Sumate, la funció i dedicació exclusiva del qual és fer proselitisme castellanista exclusivament entre els catalans.\nAra bé si passa tot això és perquè els enemics de Catalunya han de moure fitxa. Hi ha una realitat sempre amagada, sempre silenciada, a l’aire, que es fa sobreentendre més que no es revela. I tot aquest esbart de col·laboradors que obren les portes a l’enemic corren a justificar-se sense que ningú els interpel·li sobre res. Ho fan perquè saben que en el poble batega encara fort l’odi al butxí, l’odi als castellans que ens refreguen la seva llengua.\nUn país madur no pot permetre l’acceptació de l’enemic, ni que aquest es faci passar per benèvol. Al contrari, la maduresa política obliga a assenyalar aquests comportaments com el que són: una eina a favor d’Espanya o de França que destrueix Catalunya davant mateix dels nostres ulls.


Troben un cultiu de 3.000 plantes de marihuana en una masia de Castelló - Diari de Girona\nTroben un cultiu de 3.000 plantes de marihuana en una masia de Castelló\nArresten el responsable de la plantació també per frau elèctric\neva batlle castelló d'empúries 23.02.2018 | 12:11\nLa plantació de droga descoberta a Castelló Mossos d'Esquadra\nEls Mossos d'Esquadra han localitzat 3.000 plantes de marihuana en una masia de Castelló d'Empúries.\nEl detingut és un veí del poble, de 55 anys a qui se l'acusa de ser el presumpte autor d'un delicte contra la salut pública i de frau elèctric.\nEls agents de la comissaria de Roses van començar a investigar els fets el novembre de l'any passat quan van saber que en una masia de Castelló d'Empúries es podria estar cultivant marihuana.\nQuan els agents van iniciar les investigacions també van saber que la companyia elèctrica havia detectat un elevat consum elèctric i havia hagut de canviar un transformador de la zona a causa de l'elevada demanda.\nEl passat 21 de febrer els agents van escorcollar una nau annexa a la masia i van localitzar 3.000 plantes de marihuana, d'uns 30 centímetres, així com llums, aparells de ventilació i altre estris per tenir cura de la plantació.\nPer aquest motiu, es va detenir al responsable de la plantació com a presumpte autor d'un delicte contra la salut pública.\nA més, dos tècnics de la companyia elèctrica van constatar que la masia i la nau annexa estaven connectats fraudulentament a la xarxa elèctrica, motiu pel qual també s'acusa al detingut d'un delicte de defraudació de fluid elèctric.\nEl detingut, que tenia antecedents, va passar ahir a disposició judicial davant del jutjat d'instrucció en funcions de guàrdia de Figueres.


Entra en vigor la prohibició de fumar al carrer sense la distància de 2 metres - Teleponent\nInici Coronavirus Entra en vigor la prohibició de fumar al carrer sense la distància...\nLa mesura publicada al DOGC també recomana limitar les trobades socials a un màxim de 10 persones\nEl Diari Oficial de la Generalitat de Catalunya (DOGC) ha publicat aquest dimarts les noves restriccions acordades amb el ministeri de Sanitat per a la contenció de la pandèmia de la covid-19, entre les que destaca aquesta prohibició de fumar al carrers si no hi ha distància de 2 metres.\nLes mesures, signades per la consellera de Salut, Alba Vergés, inclouen la prohibició de fumar a la via pública quan no es pugui respectar una distància interpersonal d’almenys dos metres que també s’aplica a qualsevol dispositiu d’inhalació de tabac, pipes d’aigua, catximbes o assimilats.\nTambé estableix que les activitats d’hoteleria i restauració hauran de tancar abans de la una de la matinada, sense que puguin admetre nous clients abans de la mitjanit. Inclou la recomanació de limitar les trobades socials a un màxim de 10 persones.\nHotels, restaurants, terrasses, bars i guinguetes també hauran de garantir la distància d’un metre i mig tant en el servei de barra com entre les taules o agrupacions de taules, que no podran superar les 10 persones.\nLa norma també estableix que els ciutadans han de “col·laborar activament” en el compliment d’aquestes mesures així com “a l’acceptació i resposta als requeriments que es formulin per les autoritats sanitàries”.\nEls incompliments a la resolució seran “constitutius d’infracció administrativa” d’acord amb el decret del 4 d’agost que va establir multes d’entre 100 i 3.000 euros en el cas de les infraccions lleus i fins als 600.000 en el cas de les molt greus.\nAquesta normativa s’ha aprovat “davant la realitat del nombre de contagis i l’increment dels ingressos hospitalaris” i segons l’acord del consell Interterritorial del Sistema Nacional de Salut del Ministeri de Salut, segons exposa el mateix redactat.\nArticle anteriorAgricultura destinarà 1 MEUR a les DOP i IGP per la pèrdua d’ingressos a causa de la covid-19\nArticle següentTroben sana i estàliva la noia de 15 anys desapareguda a Tàrrega


Apunta't - Talento Local\nEts una peça fonamental del canvi. Apunta’t ara a #joregalotalentlocal!\nEts una marca, dissenyador o creador que elabores els teus productes localment? Defenses l’economia local i el comerç de proximitat? Treballes amb proveïdors locals o bé tens una botiga on vens productes d’artistes locals? Organitzes un market d’artesans? Benvingut a la teva comunitat!\n#joregalotalentlocal és una plataforma col·lectiva amb la que reivindicar el talent local i conscienciar els consumidors que una altra manera de consumir molt més respectuosa és possible.\n6 motius per formar-ne part:\nDonaràs visibilitat a un sector que aposta per la producció local i a petita escala.\nFormaràs part d’una comunitat online de dissenyadors i marques que produeixen localment.\nFomentaràs l’economia local i el comerç de proximitat, fet que millorarà la riquesa del teu territori.\nMilloraràs la teva reputació, prestigi, credibilitat i presència de marca com a creador.\nDefensaràs un consum responsable i sostenible, que cuida del planeta i de l’entorn.\nEducaràs els consumidors en aquesta nova alternativa de consum de proximitat.\n365 dies per defensar i difondre el col·lectiu de petites marques i creadors locals\n#joregalotalentlocal deixa de ser una campanya de comunicació de Nadal per a convertir-se en una plataforma de difusió durant els 365 dies de l'any. Aquestes són algunes de les accions* que duem a terme:\nEs publicaran articles relacionats amb el consum responsable i les marques adherides (articles col·lectius) per a aportar contingut de valor als nostres subscriptors i seguidors.\nDurant l'any es faran diferents campanyes de premsa per a donar més possibilitats a les marques adherides de poder sortir als mitjans de comunicació.\nSeguirà actiu els 365 dies de l'any perquè els visitants puguin descobrir noves marques o bé trobar allò que estan buscant per a regalar(-se).\nEs crearà un lloc de trobada comú virtual per a les marques adherides amb l'objectiu de fomentar el suport, les sinergies i la col·laboració entre elles.\nCampanyes de promoció i publicitat de pagament col·lectives a les principals xarxes socials per a arribar a més públic i derivar visites cap a l'apartat de marques adherides.\nS'impulsaran campanyes col·lectives per als membres de #joregalotalentlocal per a aprofitar l'abast i la potència del grup.\n*Totes aquestes accions es posaran en marxa en funció del nombre de marques apuntades. En tractar-se d’una acció col·lectiva, les campanyes de publicitat i de premsa estaran enfocades a promocionar el segell Talent Local, amb la voluntat que el públic entri a la pàgina, descobreixi les diferents marques i pugui accedir a elles directament per a comprar els seus productes. En cap cas, es promocionarà de manera individual les marques.\nPer apuntar-te a #joregalotalentlocal has de complir els següents requisits:\nTenir una pàgina web o una botiga online propia on es puguin veure y comprar els teus productes.\nElaborar productes mitjançant una tècnica manual (ceràmica, costura, joieria…).\nCreació de productes digitals fets a partir d’una tècnica como la il·lustració o el disseny per a l’elaboració de prints, patrons descarregables, kits de costura…\nEstar donat d’alta com a autònom o alguna altra forma fiscal a la Seguretat Social.\nTenir una imatge visual professional de la teva marca, negoci o projecte.\nProduir tots els teus productes de forma local, treballant amb proveïdors de proximitat i amb materials respectuosos.\nSi fabriques a l’estranger, disposar del certificat Fair Trade, que garanteix que es treballa amb tallers on es respecten els drets laborals dels treballadors.\nDisposar dels registres de Sanitat legals i pertinents en el cas de productes de cosmètica natural.\nGarantir que al voltant del 75% dels materials que utilitzes per a crear els teus productes són de proveïdors locals o amb certificació Gots (Global Organic Textil Standard).\nA la teva botiga o market al voltant del 75% de productes que s’hi venen són de petits creadores i dissenyadors locals.\nAportar un codi de descompte d’entre el 5% i el 10% per als subscriptors de #joregalotalentlocal.\nNo saps si compleixes amb tots els requisits? Abans d’apuntar-te, consulta l’apartat de preguntes freqüents.\nEn aquests moments, el procés de selecció està tancat. Apunta't a la newsletter perquè puguem avisar-te quan l'obrim de nou.\nVull apuntar-me a la newsletter


L’estratègia del pal i la pastanaga no funciona, tampoc el càstig ni els crits cap als més petits que fan el desentès quan senten imperatius i condicions com “estigues quiet!”, “no t’aixequis de la taula fins que no acabis de menjar!”, “si no et menges la fruita, no hi ha gelat!”. És ben normal que els nens petits no s’estiguin asseguts a taula tot el temps que dura l’àpat. Sovint són desordenats amb la forma de menjar i sempre s’embruten. Són reaccions normals perquè la realitat és que no els agraden tots els aliments i els suposa un gran esforç tastar els sabors nous i les textures diferents. Fins aquí, tots són comportaments normals propis d’un desenvolupament infantil normal i sa. Per això, la primera regla d’or que han de complir i assumir els pares i mares per a ensenyar a menjar els nens és ser comprensius i tenir paciència i sensibilitat cap als petits. Una tasca gens senzilla, encara més si es té en compte que vivim en un moment en què l’objectiu és aconseguir-ho tot en el mínim temps possible i amb el mínim esforç. Això no val per a ensenyar a menjar els nostres fills d’una manera sana, sense tensions ni baralles. Menjar de forma equilibrada des dels primers anys de vida requereix temps i esforç, ja que en cada etapa els pares tenen una influència diferent sobre els hàbits alimentaris dels fills. I segons l’edat, l’aprenentatge dels nens és diferent.\nEnsenyar a menjar, per tant, no és tan simple com saber que els nens han de prendre dues o tres peces de fruita al dia, dues racions de verdures, peix tres o quatre vegades per setmana o dues racions setmanals de llegums. Aquestes recomanacions, sense deixar de ser molt importants, són pura teoria, fàcils de trobar en els manuals d’alimentació infantil. El veritable repte per a molts progenitors és com portar a la pràctica la lliçó apresa. Ensenyar a menjar bé ha de ser un desig interioritzat, un convenciment que va més enllà de saber quantitats i freqüències de consum. Des del moment del naixement, amb la lactància materna, es pot acostumar el nen als diferents sabors a partir de la llet que mamen. Amb els anys, el missatge entre el que es diu i el que es fa ha de ser coherent. El tipus d’alimentació familiar tendeix a ser imitada pels nens, per la qual cosa triar menjars sans per part dels pares i mares és un autèntic exercici de responsabilitat, per la salut individual i per la de tota la família.\nEl gust de la llet materna varia segons els aliments que ingereixi la mare i ajuda el nadó a acceptar nous sabors i a desenvolupar i diversificar el seu sentit del gust. S’ha constatat que els lactants alimentats amb llet materna estan més disposats a acceptar de grat els aliments nous, en comparació dels lactants alimentats amb fórmula. Els nadons alimentats amb llet materna estan exposats a una varietat de sabors a través de la mateixa llet, superior com més diferent és l’alimentació que porta la mare i també respecte dels nadons que s’alimenten amb llet artificial. Per això, com més variada i menys excloent sigui l’alimentació de la mare que alleta, més probabilitats hi ha de tenir un infant ben menjador.\nA partir dels 2 anys els nens poden menjar tota mena d’aliments (verdures, fruites, peixos, llegums…), en les més variades presentacions i elaboracions. En aquest moment, els nens tenen en general tota la dentadura que els permet mastegar bastant, i el seu aparell digestiu està plenament desenvolupat. Per això, convé que tastin de tot des de petits. Els pares, de la seva banda, tenen la responsabilitat d’oferir-los una alimentació al més variada possible i proporcionada a la seva edat i desenvolupament. No obstant això, solen ser els costums i fins i tot les rareses dels progenitors els que condicionen el gust, les apetències i preferències o aversions dels nens.\nMolts pares se sorprenen quan veuen un infant de la mateixa edat que el seu menjant una petita amanida, uns cigrons cuits i no en puré o unes branquetes de coliflor. Frases tan comentades i sentides com “això no li agradarà…”, “no crec que s’ho mengi…”, “ni et molestis, que no ho tastarà…”, tenen l’efecte negatiu del missatge que transmeten. Els nens estan atents a tot el que es diu, senten, escolten i entenen més del que creiem, i actuen en conseqüència.\nExperimentar amb el menjar\nQuan el nen té les primeres dents i adquireix una major destresa per a agafar objectes i emportar-se’ls a la boca, és el moment apropiat perquè experimenti amb els aliments. És beneficiós que toqui els aliments, que provi les textures, que tracti d’emportar-se’ls a la boca per mastegar-los o per desfer-los-hi (galetes, fruita molt madura o tova, peix desmollat, etc.). Totes aquestes són accions que ajuden al desenvolupament psicomotor i de comportament alimentari del petit.\nA partir dels dos o tres anys, segons el grau d’autonomia i de desenvolupament infantil (destresa manual, coordinació, equilibri, atenció i concentració), és important respectar la seva autonomia, fomentar-la i aplaudir-la, sempre sota vigilància, però amb certa independència perquè faci coses per si mateix. Per això, quan són molt petits, se’ls ha d’encoratjar a fer diferents accions de manera autònoma, com beure sols, utilitzar la cullera i, fins i tot, a participar en les tasques domèstiques de recollir els plats i els coberts. El moment de menjar s’allarga, costa més temps, però és una bona inversió educativa. Amb els anys, seran els nens els qui ajudin a preparar les torrades, a servir el suc i a repartir el menjar. També és important trobar el millor moment perquè participin en la preparació de menjars: des d’esprémer el suc, fins a arrebossar les anxoves, pelar els plàtans per a la macedònia o buidar els iogurts per a la coca… Als nens els encanta participar i és més probable que mengin més i millor, i que tastin nous aliments si ajuden a preparar-los. Per això, és una bona idea experimentar amb els aliments als quals són menys inclinats: fruites, verdures i peixos. Gaudiran si se’ls anima a elaborar vistoses broquetes de fruites, a preparar una pizza casolana amb vegetals, a fer la barreja de les mandonguilles de lluç o la massa de les croquetes de bacallà.\nMenjar en família, més que menjar junts\n“Els pares i mares tenim tanta o més responsabilitat sobre el comportament alimentari del nostre fill que sobre altres aspectes que clàssicament s’han considerat importants, com que aprengui a llegir, que entengui matemàtiques o es comporti amb educació a taula”. Amb aquesta reflexió, la doctora Marta Garaulet, en el seu llibre “Niños a comer. Evita la obesidad del niño y del adolescente”, insisteix que per a ensenyar un comportament alimentari saludable al nen, s’ha d’aconseguir un ambient propici i proporcionar la millor educació. Per això, la classe d'”ensenyar a menjar” comença a casa. I menjar en família hauria de ser la primera lliçó. Aquest costum agradable hauria de deixar de ser un esdeveniment extraordinari per fer-se el major nombre de vegades possibles al dia, començant per l’esmorzar.\nEn el seu article “El menjar en família: alguna cosa més que menjar junts”, el doctor José Manuel Moreno Villares, de la Unitat de Nutrició Clínica de l’hospital 12 de Octubre, recull referències de diverses investigacions que han demostrat que menjar en família millora la qualitat de la dieta i contribueix al desenvolupament de bons hàbits, ja que s’associa amb un consum més elevat de fruites, verdures, cereals, etc., i amb un consum menor d’aliments fregits i de refrescs. Altres estudis han revelat una disminució dels hàbits de risc (fumar, beure alcohol o consumir drogues) en adolescents de famílies que comparteixen taula amb més freqüència, en part perquè s’estreny la relació entre pares i fills. Fins i tot hi ha informes que associen l’acte de menjar junts amb una millora del llenguatge i de les habilitats de comunicació, perquè el temps compartit a taula dóna l’oportunitat de tenir converses importants, d’explicar històries i de compartir experiències. A més, és determinant que tots els membres s’involucrin en totes les activitats relacionades amb l’alimentació: comprar, preparar el menú, elaborar els plats i cuinar, servir el menjar, etc.\nL’exemple sobre els costums en l’alimentació que tingui l’infant a casa marcarà gairebé amb tota seguretat els seus hàbits alimentaris per a la resta de la seva vida. Si la gamma d’aliments que inclou el menú familiar és àmplia, l’infant té més possibilitats de variar i és molt més fàcil que accepti un major nombre d’aliments. Si, per contra, el cistell familiar s’allunya dels aliments saludables o n’inclou una varietat escassa, a l’infant li resultarà difícil entendre que ha de menjar de tot. I és que el nen o la nena imita i reflecteix els comportaments dels grans. Per això, el missatge serà eficaç si les recomanacions que s’aconsellen al nen i els costums d’un mateix coincideixen.\nTres consells infal.libles\nFins a deu vegades: Els especialistes en nutrició coincideixen a assenyalar que poden ser necessaris fins a deu intents perquè el paladar del nen accepti un nou sabor o una nova textura. L’experta assegura que els nens no accepten de forma natural els nous sabors i aliments, sinó que necessiten prendre’ls en repetides ocasions abans d’admetre’ls en la seva alimentació. La paciència i la constància són claus.\nNo prohibir aliments: Excepte en casos excepcionals d’al.lèrgies i intoleràncies alimentàries en les quals menjar alguns aliments resulta tòxic per a l’infant, des del punt de vista de la pedagogia alimentària, no és sa prohibir aliments. L’única cosa que s’aconsegueix amb aquesta conducta limitadora és generar més ànsia per l’aliment prohibit. No s’ha de dir no a cap aliment i mai, tan sols importa la quantitat i la freqüència. Cap aliment no és dolent, igual que cap aliment no és la panacea. Importa més la conquesta de bons aliments que la prohibició dels més insans. S’aconsegueix molt més si es potencia el bé i es convenç de la seva necessitat.\nAplaudir els bons avanços: És positiu i necessari usar reforços positius cada vegada que el nen adopti un comportament adequat. S’aconsella donar-li alguna cosa que li agrada quan el seu comportament és adequat (no té per què ser sempre un “aliment capritx”) i evitar-li una situació o una tasca que li desagrada. En els dos casos, obté un benefici per comportar-se de manera correcta i és probable que ho repeteixi per aconseguir la recompensa.


Albium Gestió S.L., Barcelona Capital, Barcelona - pisos.com\nIMMOBILIÀRIA Albium Gestió S.L.\nClient de pisos.com des de 2016\nVeure horaris d'atenció (Tancat ara)\nHorari subjecte a la celebració de dies festius a nivell nacional, autonòmic i local.\nAlbium Gestió és una empresa familiar originària de Montseny (a 50 km. De Barcelona) i que va començar tenint, com a principal activitat, la promoció i construcció de projectes immobiliaris.\nEl seu inici d'activitat se situa en els anys 70. Al llarg dels anys, l'empresa ha evolucionat i ha augmentat el seu radi d'activitat geogràfica, posicionant-se, també a Barcelona ciutat, a el temps que diversificava les seves activitats.\nEl nostre principal objectiu és aportar valor als nostres clients en cadascuna de les 3 àrees d'activitat:\nDins de l'àrea immobiliària, portem a terme les següents activitats: intermediació en compra venda i lloguer (ja sigui de temporada o llarga estada), valoració d'immobles, servei exclusiu de cerca d'immobles a compradors, administració de lloguers i assessorament per a inversió.\nRealitzem una gestió integral de l'patrimoni: econòmica, financera, legal, comercial i operacions (on s'engloba el manteniment integral dels edificis, els subministraments i les assegurances). Tota l'experiència de Albium al seu servei per garantir-li el millor rendiment de la inversió.\nInicialment gestionant apartaments turístics a Barcelona ciutat. Avui en dia, ens focalitzem en l'explotació d'allotjaments turístics rurals a la zona de Montseny. Hem realitzat el nostre propi projecte integral de rehabilitació i operem sota la marca Rural Montseny.\nCarrer Josep Anselm Clavè 6, 08002, Barcelona Capital (Barcelona)\n26 immobles de: IMMOBILIÀRIA Albium Gestió S.L.\nCases i pisos (19)\nLocals i oficines (1)\nGaratges i trasters (2)\nHabs. (de major a menor)\nHabs. (de menor a major)\nm² (de major a menor)\nm² (de menor a major)\nÀtic a Carrer d'Avinyó\nÀtic de 79 m² amb 73 m² de superfície útil localitzat a la zona de Barcelonès i ubicat a la 4a planta. Està disp...\nPis a Carrer dels Ocells\nPis de 30 m² amb 30 m² de superfície útil localitzat a la zona de Barcelonès i ubicat a la 4a planta. Està dispo...\nPis a Carrer del Carme, prop de Carrer de Sant Llàtzer\nPis de 55 m² amb 59 m² de superfície útil situat a la zona de Barcelonès i situat a la 3a planta. Està distribuï...\nPis a Carrer de la Flor de Lliri\nPis de 64 m² amb 53 m² de superfície útil situat a la zona de Barcelonès i situat a la 2a planta. Està distribuï...\nPis a Carrer del Comte d'Urgell, prop de Carrer del Consell de Cent\nPis de 61 m² amb 55 m² de superfície útil emplaçat a la zona de Barcelonès i localitzat a la 3a planta. Està est...\nPis a Avinguda del Paral·lel, prop de Carrer de Salvà\nPis de 90 m² amb 84 m² de superfície útil emplaçat a la zona de Barcelonès. Està estructurat en 3 habitacions i ...\nPis a Carrer dels Cecs de la Boqueria\nPis de 116 m² amb 106 m² de superfície útil emplaçat a la zona de Barcelonès. Està dividit en 4 habitacions i 1 ...\nPis a Carrer del Poeta Cabanyes, prop de Avinguda del Paral·lel\nPis de 94 m² amb 84 m² de superfície útil emplaçat a la zona de Barcelonès. Està dividit en 3 habitacions i 2 ba...\nPis a Carrer de l'Olivera\nPis de 41 m² amb 38 m² de superfície útil localitzat a la zona de Barcelonès. Està disposat en 1 habitació i 1 b...\nPis a Avinguda del Paral·lel, prop de Carrer del Poeta Cabanyes\nPis de 101 m² amb 90 m² de superfície útil localitzat a la zona de Barcelonès i ubicat a la 3a planta. Està disp...\nPis a Carrer del Bruc, prop de Carrer de Còrsega\nPis de 117 m² amb 102 m² de superfície útil emplaçat a la zona de Barcelonès i localitzat a la 4a planta. Està e...\nPis a Carrer de Josep Anselm Clavé\nPis de 156 m² amb 139 m² de superfície útil ubicat a la zona de Barcelonès i emplaçat a la 2a planta. Està organ...\nLocal comercial a Plaça del Duc de Medinaceli\nLocal comercial de 300 m² de superfície construïda ubicat a la zona de Barcelonès. Està organitzat en 2 banys.\nPis a Carrer de la Marina, prop de Carrer de Mallorca\nPis de 143 m² amb 160 m² de superfície útil ubicat a la zona de Barcelonès i emplaçat a la 6a planta. Està organ...\nÀtic a Passatge d'Alió\nÀtic de 56 m² amb 42 m² de superfície útil situat a la zona de Barcelonès i situat a la 5a planta. Està distribu...\nPis a Carrer d'En Serra\nPis de 40 m² amb 37 m² de superfície útil situat a la zona de Barcelonès i situat a la 1a planta. Està distribuï...\nPis a Passatge del Dormitori de Sant Francesc\nPis de 88 m² situat a la zona de Barcelonès i situat a la 1a planta. Està distribuït en 2 habitacions i 2 banys.\nPis a Carrer de la Marina, prop de Gran Via de les Corts Catalanes\nPis de 104 m² amb 91 m² de superfície útil situat a la zona de Barcelonès i situat a la 3a planta. Està distribu...\nPis a Carrer de Calàbria, prop de Carrer de Provença\nPis de 101 m² amb 95 m² de superfície útil situat a la zona de Barcelonès i situat a la 1a planta. Està distribu...\nGaratge a Carrer de Josep Anselm Clavé\nGaratge de 11 m² emplaçat a la zona de Barcelonès.\nPis a Via Laietana, prop de Carrer de Salvador Aulet\nPis de 131 m² amb 125 m² de superfície útil emplaçat a la zona de Barcelonès i localitzat a la 6a planta. Està d...


150.000 assistents a la 35a Mostra de Vins i Caves de Catalunya\nEls tastos han estat 115.000, 5.000 més que en l’edició anterior\nLa 35a Mostra de Vins i Caves de Catalunya, que organitza cada any el Departament d’Agricultura, a través de l’Institut Català de la Vinya i el Vi (INCAVI) i de l’empresa pública Promotora d’Exportacions Agroalimentàries (PRODECA), amb el suport del sector vinícola català, va tancar les portes el passat dijous 24 de setembre. El més gran desplegament d’elaboradors vitivinícoles a la ciutat de Barcelona, que ha repetit emplaçament al Passeig Lluís Companys (Arc del Triomf) de la capital catalana, assoleix un nou rècord de participació.\nEn aquesta edició, entre els valors que ha pretès impulsar la Mostra i el Departament d’Agricultura destaca la solidaritat en l’ajut en la recerca i lluita contra el càncer. Per aquest motiu, la Mostra va destinar barrets perquè els visitants els adquirissin mitjançant una aportació destinada a l’associació sense ànim de lucre ‘Vi per Vida’, entitat dedicada a l’ajut en la recerca i lluita contra el càncer. Els 2.000 € recaptats amb aquesta iniciativa aniran destinats, íntegrament, a aquesta associació.\nEnguany, van assistir a la Mostra 150.000 persones, mentre que els tastos van ser 115.000, 5.000 més que en l’edició anterior, concentrant-se la major part dels visitants el dissabte, diumenge i, sobretot, dijous, 24 de setembre, diada de la Mercè. Tot i això, cal destacar que el dilluns, dimarts i dimecres, tot i ser dies més relaxats, hi va haver un augment de visitants professionals de l’hostaleria.\nEls visitants a la Mostra han pogut fer un recorregut pels 81 cellers participants, de les 12 denominacions d’origen reconegudes a Catalunya, un 11% més que en l’edició anterior, amb més de 650 referències de vins i caves.\nA aquesta gran oferta vinícola, l’organització de la Mostra suma una altra oferta, l’alimentària, que acompanya el tast amb una proposta de productes de proximitat, entre els quals, a més dels embotits, conserves de peix, torrons i coques dolces i salades, destaquen els formatges artesans d’elaboradors de l’Associació Catalana de Ramaders Elaboradors de Formatges Artesans (ACREFA). A més, la col·laboració entre l’organització de la Mostra i Turisme de Catalunya ha permès que els visitants coneguin l’oferta enoturística del nostre país.\nD’altra banda, la col·laboració amb l’empresa Riedel permet posar a disposició dels visitants copes de qualitat, en règim de lloguer o venda; i val a dir que mentre que la modalitat de compra es manté, la modalitat de lloguer s’ha incrementat en un 46%.\nL’Espai Selecció de la Mostra, on es podia degustar els 83 vins icones dels cellers participants en el certamen, ha tornat a tenir molt bona acollida entre els participants i s’ha ofert 6.500 tasts, un 14,1% més que l’edició anterior.\nUn altre factor a tenir en compte, han estat les dues Sales de Tast per donar a conèixer i difondre la cultura del vi. Aquestes sales han acollit aproximadament 1.350 persones en les 48 sessions de tast de vins i maridatge amb formatge i postres làctics, el que representa un 22,2% més respecte en l’any anterior.\nAquest any i com a novetat, es va organitzar, en col·laboració amb Drawing on Location, #WINESKETCHING, una trobada i un concurs d’il·lustradors urbans, o sketchers, per a què fessin les seves creacions, amb motius sobre la Mostra. Es tracta d’un concurs obert a tots els participants, aficionats o professionals del dibuix urbà, majors de 18 anys.\nEn el decurs de la Mostra es va dur a terme una exposició a temps real dels dibuixos participants, que es van penjar en un àlbum al facebook de Drawing on Location (https://www.facebook.com/drawingonlocation).\nEl dibuix, que per votació popular, va obtenir més ‘M’Agrada’, és una creació de Belén Hermosa, guanyadora del concurs (http://bit.ly/GuanyadorWineSketch). El premi va consistir en una ampolla icònica de cadascun dels cellers participants així com una experiència enoturística.\nEl cartell de la Mostra d’enguany, de fet, és obra del Sketcher català Swasky, il·lustrador de llibre ‘Catalan wine landscapes’, dedicat a les denominacions d’origen catalanes.\n#fotovinsCUINA. Et portem a sopar!\nLa col·laboració de l’INCAVI i PRODECA amb la revista ‘Cuina’ va propiciar l’organització del concurs de fotografia #fotovinsCUINA a través de twitter. El concurs va tractar-se de compartir les fotografies que els visitants van realitzar durant la Mostra, amb l’etiqueta #fotovinsCUINA. L’equip de la revista ‘Cuina’ va triar la fotografia guanyadora (http://bit.ly/FotoGuanyadora), que correspon als autors del blog CuinaTeca (www.cuinateca.cat), Jordi Pey Velasco i Sílvia López Gómez, i que van rebre com a premi un sopar per a dues persones.\nD’altra banda, la revista ‘Cuina’ va convocar els millors bloguers especialitzats en el món del vi i l’enoturisme a gaudir d’una visita guiada i exclusiva per la Mostra, que va tenir lloc dimarts, 22 de setembre, a les sis de la tarda. Acompanyats del director de la revista ‘Cuina’, Josep Sucarrats, i del viticultor, divulgador i col·laborador de la revista, Ignasi Segui, van visitar les parades dels 81 cellers expositors i van conèixer els vins icona de l’Espai Selecció de la Mostra.


plaestanydigital.cat | Banyoles Televisió - Els alcaldes de la comarca assisteixen al Ple del Parlament per donar suport al govern de Puigdemont\nL'ordre del dia incloïa la proposta de resolució de Constituir la República Catalana com a Estat independent i sobirà, que finalment s'ha votat en secret pels volts de les tres de la tarda. Els alcaldes catalans estaven convidats a assistir al Parlament. L'Associació de Municipis per la Independència ha fet aquesta crida i molts batlles catalans han respost. Entre ells hi havia els representants municipals de la comarca que, carregats amb les seves vares d'alcalde, s'han dirigit al Parlament on han seguit el Ple des de l'Auditori.\nPel que fa als ciutadans de la comarca, també hi ha hagut desplaçaments. A través de les xarxes socials es va fer una crida per compartir vehicles i anar al Parc de la Ciutadella per seguir el ple en directe. La quedada ha estat al Passeig Mas Riera de Banyoles a dos quarts de nou del matí.\nLlegir 764 vegades Darrera modificació el Dilluns, 30 Octubre 2017 13:02\nMés en aquesta categoria: « L'Oficina Jove Cal Drac organitza un cicle de xerrades sobre mobilitat internacional Constitueixen el Comitè de Defensa de la República (CDR) del Pla de l'Estany »


KAMES KIDS – Centre Excursionista de Terrassa\n6a temporada setembre 2021 / juny 2022\nKames Kids és una activitat esportiva i de lleure, adscrita a federació i sense ànim de lucre, coordinada pel Centre Excursionista de Terrassa.\nGarantir diversió a partir de l’esport i el lleure\nTransmetre la tècnica de córrer per muntanya a petits i joves\nAjudar a descobrir l’entorn i les disciplines vinculades amb el trail\nCreixement de l’activitat i de la participació en curses\nInteracció permanent amb la societat a través de l’esport\nSer escola de trail de referència al territori\nRespecte pel medi natural\nTreball en equip Esportivitat\nEs divideix per grups, segons edat i/o nivell:\nLleure i Esport (150 participants – 10 grups. Els grups es formen amb un mínim de 4 per nivell)\nde 5 a 11 anys de 17:15 a 18:30 h.\nViladecavalls: dimecres – dijous (Zona Esportiva ctra. Olesa s/n)\nTerrassa: dijous (local RCR – carrer Olot, 47)\nRellinars: dijous (Escola – Avda. Planet)\nEl grup de lleure i esport combina l’exercici físic amb jocs de camp. L’objectiu principal no és córrer, sinó passar-ho bé. Activitat bàsicament lúdica i d’introducció al medi natural a través de l’esport\nTrail-Running joves (35 participants – 4 grups. els grups es formen amb un mínim de 4 per nivell)\nd’11 a 17 anys de 18:30 a 19:45 h.\nViladecavalls: dimarts i/o dijous, opció d’1 o 2 dies (Zona Esportiva ctra. Olesa s/n)\nPractiquem en equip un esport individual.\nCombinem córrer per muntanya amb activitats tècnic-lúdiques segons el grup (iniciació, mig, avançat)\nActivitat dirigida a joves a qui agrada fer esport en el medi natural\nLes sessions es realitzen principalment per camins i boscos propers.\nAl perfil nostre de Wikiloc disposem de molts dels itineraris que realitzem https://ca.wikiloc.com/wikiloc/user.do?id=2767588\nEn cas de mal temps, l’activitat es fa en espais a cobert. Cal portar paravent o peça impermeable perquè en la mesura del possible, es procura sortir a l’exterior\nPossibilitat de fer 2 dies de prova\nParticipants: un 51% són fèmines Procedència: 18 escoles – 7 poblacions\nEQUIPATGE – MATERIALS\nGratuït gràcies a la col·laboració de Neteges TOT-NET i Esports KÑERA així com a l’aportació per part del Centre Excursionista de Terrassa. Inclou samarretes tècniques bàsiques de màniga curta i llarga + paravent\nTenim samarreta més bona màniga curta i dessuadora a preu especial de 12 €/unitat\npantaló curt o llarg d’esport, i calçat esportiu adequat a l’activitat\nbidó/ampolla petita amb aigua de casa\nllum frontal durant els dies que sigui necessari segons l’horari escollit\nronyonera petita per guardar la mascareta (o butxaca a la roba)\nTambé cal que mengin alguna galeta o fruita i que s’hidratin bé abans de començar\nEn horaris d’activitat es procuren sessions relacionades amb el món del trailrunning com l’orientació, geocaching, canicross,gincames, circuits de pistes, interacció amb atletes d’elit\npromovem la participació voluntària en curses, amb presència de monitors\nfem entrenaments puntuals en caps de setmana (grup de Trailrunning)\norganització de (*actualment suspeses per Covid):\nCurses de Sant Martí (novembre)\nEl Gran Joc de Viladecavalls (juliol)\nCorre-Camina contra la Covid (gener 2021)\nParticipació en l’acte de la Flama del Canigó (23 juny)\nREBUT DOMICILIAT 3 pagaments: octubre 21, febrer 22, maig 22 (el setembre es cobra 1/2 mes)\nGrup Esport i Lleure\n22 €/mes – 1 dia d’activitat\n25 €/mes 1 dia\n45 €/mes 2 dies\nDescompte germans segons opcions –\nALTA ACTIVITAT cobrament gener 22. Nous inscrits (consulteu rebaixes segons data d’alta). Inclou la quota de soci del Centre Excursionista de Terrassa, l’equipatge, la targeta federativa de la FEEC i materials.\nde 6 a 13 anys: 48 €\nde 14 a 16 anys: 65 € (amb carnet jove)\nREVISIÓ MÈDICA ANUAL (no és obligatòria però si recomanable)\nrevisió bàsica: 20 €\nprova d’esforç: 50 € +info: http://bernatdepablo.cat/quefem.html\nGestió i incidències amb rebuts: Secretaria del CET de dilluns a divendres de 18.00 a 21.00 h.\n93 788 30 30\nHORARIS Grups 1a hora Grups 2a hora\nARRIBADA 17 a 17:15 18:20 a 18:30\nSORTIDA 18:30 a 18:40 19:45 a 19:55\nEn arribar es facilitarà gel hidroalcohòlic\nPer evitar aglomeracions, es demana als acompanyants que no baixin del vehicle a l’entrega/recollida. En cas d’arribar a peu, l’accés és per les escales posteriors al pavelló. Els grups es dividiran en el punt de recollida, indicant-se on s’han de dirigir.\nÉs obligatori portar mascareta. En tots els carrers del centre del poble s’haurà de portar la mascareta posada mentre es fa l’activitat. Només els casos de malalties o dificultats respiratòries estaran exempts. Cal que portin una butxaca on guardar-la o una ronyonera\nPer assistir a l’activitat és imprescindible omplir la declaració responsable que trobareu en aquest ENLLAÇ i enviar-la per mail o whatsapp\nEn cas que un participant estigui pendent de resultat de prova PCR no podrà assistir a l’activitat fins a conèixer el resultat. La resta de grup sí que podrà participar-hi. Davant de qualsevol cas confirmat caldrà seguir el protocol marcat per l’autoritat sanitària.\nEs disposa de WC i sala tancada i habilitada on es poden deixar la roba i les bosses. Procurem guardar distància amb la resta d’usuaris/àries. Es recomana que portin bidó amb aigua, per no poder compartir material.\n669795465 (grup de difusió)\nPreguem avisar per Whatsapp en cas de no poder venir algun dia. Utilitzeu aquest canal per a qualsevol dubte/comunicació\nPubliquem continguts a Instagram, Facebook, Twitter i Youtube. Si preferiu que el vostre fill/a no hi surti preguem ens ho feu saber.\nFormem part d’un grup de treball on hi són representades les 30 escoles de trail de Catalunya. Actualment hi ha uns 2.000 nens/joves fent una activitat similar.\nPodeu ampliar tota la informació de les activitats que ofereix el Centre Excursionista de Terrassa en aquest mateix web.\nAgraïts per confiar en l’activitat i fer-la possible entre tots.


Calaix de tarda boirosa: L'efecte del joc\nA vegades m'estressa més no tenir res a fer que estar molt ocupat. Fer activitats pot ser tb una manera d'alliberar la ment i oblidar problemes.\n22 de desembre de 2009 a les 8:52\nMai s'ha de matar l'infant que duem a dins, mai. El podem oblidar una temporada però segur que sempre hi és, ben present, per quan el necessitem. Des de petita m'han dit que estic a la lluna, que a vegades toc poc de peus a terra, que tenc massa fantasies. Potser això sigui el que més conserv d'aquella nina que vaig ser i que en el fons encara sóc...\nBon post i no tardis molt a escriure el pròxim ;)\nQui t'ha dit que no podem jugar sense l'infant aquest? M'agrada tenir l'edat que tinc i jugar el joc de la vida amb les armes que tinc ara. Fer el boig no és només cosa de nens, divertir-se no és només de canalla. L'edat ajuda també a desinhibir-nos, perquè hi ha coses que deixen d'importar.\nJo també he pensat molts cops en aquest nen i he afirmat que no l'hem de deixar morir. Però saps què, d'inefables mocosos ja en vam ser, ara toca que el xaval maduri, però això no vol dir que s'hagi de tornar avorrit, capcot i estressat.\n22 de desembre de 2009 a les 10:23\nJugar és divertit i no ho hauríem d'oblidar mentre ens anem fent grans. M'ha agradat l'apunt.\nPots crèixer i continuar amb aquella inocència...no l'abandonis^-^.\nEn la recerca del punt òptim!\n22 de desembre de 2009 a les 13:16\nJO sóc molt nena, i m'encanta ser molt nena...\nSaps... alliberar de tant en tant el nen que portem dins... és boníssim!! :)\nNo et privis mai d'això!\nun petonet ben gros XITUUUUUSS!!\nDe la Mi!\n22 de desembre de 2009 a les 15:16\nHi ha una frase que fa molts anys que vaig sentir i no em preguntis on, i que me l'he fet meva, i que resumeix molt bé el que dius.\n"Lluita per no perdre el nen que tots portem dintre"\nSom adults si, però també podem afrontar la vida amb un somriure com ho fan els nens!!!!\n22 de desembre de 2009 a les 17:22\nHi estic d'acord Albert. Merci per passar-t'hi. :)\nEn el fons ho seguim sent, sinó malament rai. És la nostra font d'esperança i il·lusió. Molt bon comentari Caterina :)\nExacte, hem de mantenir un nucli però madurar alhora, això sens dubte. De fet aquest nen ens dóna bons recursos per a saber créixer bé, XeXu.\nJugar és ben sa, i tant, kweilan.\nNo s'ha d'abandonar, maria.Sovint quan contactem amb aquell nen o nena que vam ser, ens acostem al punt òptim. Ahir els meus alumnes mostraven una puresa impagable.\nmiiiiiiii!! Quant de temps :) Quan tingui una estoneta passaré a comentar-te! Doncs bé, mentre conservis viva aquesta nena, però adaptada a la realitat, endavant, no?\nSí, i tant, a vegades és una lluita perquè ens apartem d'això i ens deixem dur per altres tendències. Però l'hem de reivindicar!\n23 de desembre de 2009 a les 6:58\nMira que ets!!!!!!\nApareixes i desapereixes de sobte, sense dir ni mu i hem d'esbrinar que s'ha fet de tu. He entrat pensant que no hi hauria res, pernsava enviar-te un e-mail per veure si estaves viu, però ja veig que sí.\nBé espere poder seguir gaudint de la teua companyia i que quan t'agafes treves tan llargues ens avises de la tornada.\n23 de desembre de 2009 a les 7:48\nel millor és cercar l'equilibri...\nperò és tant divertit jugar i riure per no res i per tot... que de tant en tant va bé oblidar-se d'una mateixa i deixar enrere formalismes i ... jugar!\nuna abraçada plena de bons desitjos pel nou any!\naleix no t'estressis!! com va tot?\na mi me n'han suspès una de fotografia i el motiu és perquè "sóc massa acadèmica", ja em diran què vol dir...\n23 de desembre de 2009 a les 15:21\nTens tota la raó, Aleix.\nAquesta música celta és deliciosa.\n24 de desembre de 2009 a les 3:51\nEl teu/la teva blocaire invisible et desitja un molt Bon Nadal i un Feliç 2010!\nEl teu blog ha estat una descoberta molt interessant!\n24 de desembre de 2009 a les 11:37\nesta canción me encanta, xitus...\npor cierto, felices fiestas, se te echa de menos... :-(\nya estoy en el inicio de per un instant...\nun bixitus para no perder la costumbre, jejeje.\n27 de desembre de 2009 a les 12:17\nXitus saps que m'has fet pensar que no jugo gaire. Bé, jugo molt,en realitat la terapia que fem amb els nens és molt basada amb el joc perquè són petits, però i jo? He estat pensant una estona i no se'm han ocudit coses lúdiques que faci per distreure'm.\nPensaré amb això...\nTu disfruta i juga, sense ser dolent, eh! I demà que és Sants Inocents no juguis a fer gaires bromes, jiji.\n27 de desembre de 2009 a les 15:26


David Cerreduela va néixer a Madrid, en un dels bressols de la guitarra flamenca de la ciutat, Caño Roto, fill del famós guitarrista El Nani i nét d’un constructor de guitarres. Als 14 anys ja començava la seva carrera professional acompanyant Lola Flores i a Merche Esmeralda.\nMés tard entra a formar part de la companyia d’Antonio Canales, en les obres Torero, Gitano (obra de la qual és autor de gran part de la música), A cuerda y tacón i Bernarda Alba. Posteriorment treballa amb Juan de Juan a l’obra Pueblos, sent autor de la música de l’obra. Ha estat guitarrista del Ballet Nacional d’Espanya i ha acompanyat els principals noms del flamenco, com Enrique Morente, Diego el Cigala, Guadiana, Ramon El Portugués, El Yunque, Manolo Tena i Antonio Carmona, entre d’altres.\nI ha col·laborat en enregistraments com “El último beso” d’Enrique Heredia ‘El Negri’, Los Chorbos i Guadiana. Actualment és un dels principals guitarristes del conegut Tablao El Cordobés de Barcelona i és professor de combo flamenco a l’Escola Superior del Taller de Músics.


Farmacia Roca Vers | Precaucions per a la gent gran a l’estiu\nYou are here: Home / Blog / Farmàcia Roca Vers / Precaucions per a la gent gran a l’estiu\nPrecaucions per a la gent gran a l’estiu\n4 juliol, 2019 /0 Comments/in Farmàcia Roca Vers /by frocavers\nLes altes temperatures de l’estiu ja s’han fet notar aquestes últimes setmanes degut a l’onada de calor. Volem aprofitar les altes previsions que hi ha per aquests dies per recordar-vos que hem de tenir especial atenció en els col·lectius més susceptibles de patir un cop de calor: les persones grans i els nens petits.\nAvui ens centrarem en les persones grans, donant-vos una sèrie de consells per tenir en compte ja sigui quan estiguem amb ells o per explicar-lis i que ho intentin realitzar.\nPer començar, hem de saber que les persones grans són més sensibles a l’excés de calor en l’ambient perquè:\nProdueixen menys suor que una persona més jove.\nLa capacitat per a regular la temperatura és disminuïda.\nLa seva temperatura corporal pot pujar més de pressa.\nS’adapten pitjor a les altes temperatures.\nLa pell és més fina i és més sensible als raigs del sol.\nA més, les malalties cròniques com les malalties cardíaques, pulmonars o del fetge poden agreujar els efectes de la calor, i cal tenir especial cura quan es prenen medicaments per a tractar-les, com a diürètics, antihipertensius o antidepressius.\nAixí mateix, les persones amb problemes de memòria o amb problemes d’orientació poden tenir dificultats a l’hora de posar remei a necessitats tan bàsiques com la set, o la sensació de calor excessiva.\nAltres situacions que augmenten el risc a la calor són la solitud, aïllament social, residir en un habitatge difícil de refrigerar, i fins i tot l’absència de sistemes de refrigeració en l’habitatge.\nQuè fer quan les temperatures són molt elevades?\nProtegir-los de la calor\nEviti les sortides i les activitats en les hores de més calor i més encara les activitats físiques com l’esport, la jardineria, el bricolatge, etc.\nEn sortir al carrer, intenteu que estigui a l’ombra. Millor que porti el cap protegit, vestits lleugers (de cotó) i amplis, de color clar. Portar una ampolla d’aigua amb ells.\nTancar les finestres i cortines en les façanes exposades al sol.\nMantenir les finestres tancades mentre la temperatura del carrer sigui major que la de la seva casa. Obrir-les a la nit, per a facilitar el pas de l’aire.\nPer a mantenir-los frescos:\nHeu d’intentar que es quedi a l’interior del seu domicili a les habitacions més fresques.\nUna solució si no disposa de cap habitació més fresca és passar algunes hores en locals climatitzats en la proximitat del seu domicili.\nDurant el dia, aconselleu-li que es banyi diverses vegades per a refrescar el cos. També pot humitejar la roba.\nNo oblidis que mentalitzar als més petits de casa, poc a poc, sobre aquestes pautes és una ajuda fonamental per les persones més grans de la nostra família. Sovint ells han de cuidar dels nostres fills i néts, què millor que els petits també es preocupin per ells?\nDesmontem mites sobre l’alimentació Tot el que has de saber sobre les meduses


- Badalona - 28/9/2017\nClaudia Camba serà la ponent de l’homenatge de Badalona al Che\n- L’acte es realitzarà a la Plaça del Che, al barri de La Salut, el 8 d’octubre a les 12h.\nAquest any la ponent principal de l'Homenatge de Badalona a l Che serà l'argentina Claudia Camba Presidenta de la Fundació cubana “Un mundo mejor es posible”, entitat que amb la “Operación milagro” de solidaritat internacional ja ha operat a més de 40,000 persones de la vista a Argentina i ha alfabetitzat a més de 30,000 persones al mateix país.\nLa commemoració del 50é aniversari de l'assassinat del comandant Ernesto Che Guevara comptarà amb la presencia de representants de diversos consolats llatinoamericans a Barcelona,m a més d'autoritats locals i les entitats que donen soport i formen part del Comitè Internacionalista de Badalona.\nAquest any l’acte comptarà amb una exposició fotogràfica dels 30 anys de l’homenatge, actuacions musicals, a més dels tradicionals parlaments i l’ofrena floral.\nL'acte finalitzarà amb un dinar popular autogestionat, amb opció vegana, els tiquets del qual es podran reservar al comiteinternacinalistabdn@gmail.com.\nEl Comitè Internacionalista de Badalona és una plataforma d’entitats nascuda per estendre la solidaritat internacional d’una manera unitària a la nostra ciutat, i com la Comissió del Che a Badalona treballa en l’organització d’aquest homenatge.\nHomenatge al Che a Badalona\nBadalona homenatja el Che Guevara\nLa filla del Che Guevara i el periodista Marc Marginedas tanquen les Jornades per la Pau i la Cooperació\nL’alcaldessa de Badalona s’ha reunit aquest matí amb Aleida Guevara, filla d’Ernesto ‘Che’ Guevara


Consciència ecològica - Arquebisbat de Barcelona\nAquest 1 de setembre, se celebra la Jornada Mundial de Pregària per la Cura de la Creació, instituïda pel papa Francesc sota l’impuls de l’encíclica Laudato si’, en la qual mostra el seu compromís vers la situació preocupant del planeta, tenint en compte les tres dimensions de la sostenibilitat: econòmica, social i mediambiental. La Carla Vidal col·labora amb el Grup d’Investigació de Sostenibilitat i Educació Integral (SEI) i com a catequista de Life Teen fomenta «la importància de la conversió ecològica que ens demana el papa Francesc».\nSerem capaços de mantenir una relació adequada amb la natura?\nEstic convençuda que si «reconeixem el món com un do rebut de l’amor del Pare» (LS, 220) i «com una mare bella que ens acull» (LS, 1) serem capaços de convertir-nos ecològicament com ens demana el Papa. Ara bé, és importantíssim examinar les nostres vides per «poder reconèixer quina és la contribució que cadascú de nosaltres pot aportar” (LS, 19).\nÉs possible fer un canvi de mentalitat?\nTots estem cridats a fer aquest canvi de mentalitat apostant per un estil de vida basat en el consum responsable. De fet, crec fermament que per assolir aquesta conversió ecològica necessitem tornar a bons hàbits que ja tenien els nostres avis.\nQuè aportarà el Sínode del proper mes d’octubre?\nPenso que el sínode de l’Amazònia serà un nou impuls a la Laudato Si’, fent palès que l’ecologia integral que combat la crisi socioambiental, de la qual en ens parla el Papa, ha de ser un pilar fonamental en l’Església d’avui. Per aquest motiu, crec que aquesta conversió ecològica no ha de ser una nova evangelització, sinó que hem de reforçar la idea que tots som «protectors de l’obra de Déu» (LS, 217).\nEntrevista realitzada per Òscar Bardají i Martín per al Full Dominical de l’1 de setembre.